सडक दुर्घटनामा एक वृद्धाको मृत्यु
कपिलवस्तुको बुद्धभुमि नगरपालिका –२ खारखानीमा सवारी दुर्घटनामा एक वृद्धाको मृत्यु भएको छ ।
जानु पाण्डेकपिलवस्तु, फागुन १ गते । कपिलवस्तुको बुद्धभुमि नगरपालिका –२ खारखानीमा सवारी दुर्घटनामा एक वृद्धाको मृत्यु भएको छ । पहिचान नभएको सवारी साधनले ठक्कर दिँदा बाणगंगा नगरपालिका –८ त्रिलोकमार्गका वर्ष ६५ कि कमला गैरेका मृत्यु भएको जिल्ला ट्राफिक प्रहरी कार्यालयका प्रहरी निरीक्षक योगेन्द्र तिमिल्सिनाले बताउनुभयो ।गैरे पूजाको प्रसाद ग्रहणका लागि सडक पार गरेर जाने क्रममा गाडीले ठक्कर दिएको थियो । दुर्घटना पश्चात् उहाँलाई उपचारको लागि कपिलवस्तु अस्पताल तौलिहवा लगिएको थियो । अस्पतालमा उहाँको मृत्यु भएको प्रहरीले जनाएको छ । ठक्कर दिने सवारी साधन पहिचान गर्न प्रहरीले सीसीटीभी फुटेजको सहायता लिएको छ ।